*ZÁPISNICA*

z mimoriadneho zasadnutia Obecného zastupiteľstva v Dolných Lovčiciach,

konaného dňa 01.08.2017 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 0

4 / Pracovníčky OcÚ : 1

5/ Hostia: 0

 Prítomní spolu:7, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Hlavná kontrolórka obce Klaudia Benovičová a ekonómka obce Adriana Poláková sa ospravedlnili. Zasadnutia sa zúčastnili všetci piati poslanci, čím bolo OZ uznášaniaschopné a rokovanie pokračovalo.

*2.) Určenie overovateľov zápisnice a zapisovateľky*

Za overovateľov zápisnice určil poslanca Mgr. Igora Gašparoviča a Ing. Milana Hábu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.21/2017 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Určenie podmienok odpredaja časti pozemku s parc.č. 163/12 v k.ú. Dolné Lovčice, vo

 vlastníctve Obce Dolné Lovčice žiadateľovi Martinovi Pavlíkovi
3. Vyjadrenie k projektovej dokumentácii pre územné rozhodnutie stavby prístupovej komu-

 nikácie k rodinným domom na pozemkoch s parc. č. 127/5 a 130/4 v k. ú. Dolné Lovčice.
4. Diskusia
5. Záver

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

2. Určenie podmienok odpredaja časti pozemku s parc.č. 163/12 v k. ú. Dolné Lovčice, vo

 vlastníctve Obce Dolné Lovčice žiadateľovi Martinovi Pavlíkovi

 a)Starosta obce František Juriš požiadal poslancov, aby skonkretizovali podmienky, za ktorých sa uskutoční predaj pozemku parc. č. 163/12 v k.ú. obce Dolné Lovčice žiadateľovi p. Martinovi Pavlíkovi.

Poslanci prijali nasledovné uznesenia:

**Uznesenie č. 22/2017**

Obecné zastupiteľstvo v Dolných Lovčiciach súhlasí s predajom časti pozemku K CN par. č. 163/12 v katastri obce Dolné Lovčice spôsobom prevodu vlastníctva nehnuteľného majetku obce Dolné Lovčice z dôvodu osobitného zreteľa.

Zdôvodnenie: Ide o odpredaj pozemku, ktorý obec Dolné Lovčice dlhodobo nevyužíva, je značne zanedbaný a bezprostredne susedí s pozemkom parc. č. 117/9, ktorého majiteľom je žiadateľ , a hranicou katastrálneho územia obce. Je predpoklad, že že v jeho vlastníctve bude účelnejšie využívaný.

Hlasovanie poslancov :

za: **4**  ( Bartovič, Hába, Ohrablová, Škoda )

proti :  **1** ( Gašparovič )

zdržal sa : **0**

**Uznesenie č. 23/2017**

Obecné zastupiteľstvo v Dolných Lovčiciach schvaľuje odpredaj časti pozemku s parc. č. 163/12 v k.ú. Dolné Lovčice, vo vlastníctve Obce Dolné Lovčice budúcemu majiteľovi za nasledovných podmienok:

1. Predmetom predaja bude pozemok vymedzený hranicou katastra Obce Dolné Lovčice, severozápadnou hranicou pozemku s parc. č. 117/9, severnou hranicou medzi pozemkami s parc. č. 163/12 a 163/23 a spojnicou severozápadného rohu parc. č. 163/23 a severovýchodného rohu parc č. 456/18,

2. Geometrický plán pre odčlenenie pozemku za účelom predaja podľa bodu č.1 zabezpečí žiadateľ.

3. Cena za 1m2 odpredávaného pozemku bude totožná s cenou, ktorá bola stanovená pri odpredaji pozemku Mgr. Vladimírovi Maruniakovi.

4. Časť odpredávaného pozemku, v tvare nepravidelného štvoruholníka od predĺženia uličnej čiary (hranica medzi pozemkom 163/23 a 163/12) smerom na severozápad môže slúžiť len ako spevnená plocha, nesmie byť oplotená ani na ňom osadená iná nadzemná stavba.

5. Návrh usporiadania spevnených plôch na odčlenenom pozemku bude súčasťou projektu rodinného domu.

Hlasovanie poslancov :

za: **4**  ( Bartovič, Hába, Ohrablová, Škoda )

proti :  **1** ( Gašparovič )

zdržal sa : **0**

3. Vyjadrenie k projektovej dokumentácii pre územné rozhodnutie stavby prístupovej komu-

 nikácie k rodinným domom na pozemkoch s parc. č. 127/5 a 130/4 v k. ú. Dolné Lovčice.

**Uznesenie č. 24/2017**

Obecné zastupiteľstvo v Dolných Lovčiciach sa oboznámilo s dokumentáciou pre územné rozhodnutie stavby prístupovej komunikácie k rodinným domom na pozemkoch s parc. č. 127/5 a 130/4 v k. ú. Dolné Lovčice. V prípade, že investor uvažuje s realizáciou 4 RD, Obecné zastupiteľstvo požaduje prístupovú komunikáciu realizovať ako miestnu obslužnú funkčnej triedy C3 s usporiadaním podľa platných technických noriem a predpisov s príslušnou infraštruktúrou, tak ako je to uvažované v pripravovanom územnom pláne obce. Ak bude na každom z uvedených pozemkov vybudovaný iba 1 RD, potom je potrebné riešiť pripojenie infraštruktúry samostatne pre každý rodinný dom tak, ako to bolo schválené v pôvodnej štúdii.

Hlasovanie poslancov :

za: **5**  ( Bartovič, Gašparovič, Hába, Ohrablová, Škoda )

proti : 0

zdržal sa : **0**

*4. Diskusia*

V rámci diskusie poslanci neformálne diskutovali.

*5.Záver*

Starosta poďakoval poslancom za účasť na mimoriadnom zasadnutí OZ, za všetky návrhy, pripomienky a plodnú diskusiu.

Na záver ukončil zasadnutie .

 František Juriš

 starosta obce

*Overovatelia zápisnice :*

1./ Mgr. Igor Gašparovič ....................................................

2./ Ing. Milan Hába ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 02.08.2017